經數: 一七七七

經名: 維摩經玄疏卷第五

頁數: 五五一

上              欄

不斷煩惱結業云何而得解脫. 答曰. 譬如未

得神通之人若在牢獄. 必須穿牆破壁方得

走脫. 若是得神通之人處在牢獄. 雖不穿牆

破壁而出入無□也. 問曰. 若不斷煩惱而得

解脫名不思議解脫者. 若別敎菩薩斷煩惱

得解脫亦應是思議之解脫耶. 答曰. 此是敎

道非是證道. 若別敎菩薩證不思議解脫亦

不斷也. 四約界內界外分別者. 若是思議解

脫但脫界內之縛. 若不思議解脫脫界內之

縛亦脫界外之縛也. 問曰. 云何名爲脫界內

之縛不脫界外之縛相. 答曰. 此經云. 法名

無染. 若染於法乃至涅槃非心法也. 法華

經云. 但離虛妄名爲解脫. 其實未得一切

解脫. 但離虛妄者界內見思分段生死也.

其實未得一切解脫者卽是界外見思無明之

惑變易生死也. 此如前別敎分別. 五約有

體無體分別者. 若思議解脫無有色心體. 若

不思議有色心體. 問曰. 何故思議解脫無色

心不思議有色心. 答曰. 思議解脫滅色取

空. 是有餘解脫色心因滅. 無餘解脫色心

果滅. 旣約無色無心以明解脫故無體也. 若

是不思議解脫觀色心卽是法性之色心. 法

性之色心本無因生故非果滅. 見色心不生

不滅而得解脫故有眞善妙色妙心之體也.

故涅槃經云. 解脫有二種. 亦色非色. 非色者

聲聞緣覺. 色者諸佛如來所得解脫. 又云. 妙

色湛然常安住. 不爲生老病死之所遷. 又云.

色解脫涅槃受想行識解脫涅槃卽是仁王經

明法性色受想行識解脫. 若無色者如死人

中              欄

那得論解脫也. 六約有用無用分別者. 若是

思議解脫無有無方大用. 若不思議解脫卽

是有無方大用. 問曰. 何故如此. 答曰. 若思議

有餘解脫證眞入滅受想定. 似涅槃法著身

中證想受滅. 猶如死人無所能用. 若人無餘

解脫陸身滅智猶如虛空無所施爲. 若生法

二身住不思議解脫. 能種種變現. 如此經不

思議品具明. 故淨名訶身子言. 不起滅定而

現諸威儀是爲宴坐也. 七明約共不共不思

議分別二種解脫相者. 若是共不思議卽是

思議解脫. 若是不共不思議卽是不思議解

脫. 問曰. 何等是共不思議. 答曰. 有諸法師云.

八地道觀雙流. 二乘及下地菩薩所不能思

量. 故名不思議. 所以者何. 若下地不能思八

地. 八地不能思九地. 八地還成是思議. 九地

乃可名不思議. 如是乃至十地不能思佛地.

佛地是不思議. 十地是思議. 佛地能思於佛

地還成是思議. 若爾者何者不思議解脫耶.

復次如經言. 佛入三昧身子不能知. 身子入

定目連不能知. 目連入定諸羅漢不能知. 羅

漢入定學人不能知. 學人入定四善根人不

能知. 四善根人入定一切外道不能思. 外道

入定神通變現餘人不能思. 乃至凡人伎術

幻化世間皆不能思. 如此皆名不思議. 若論

思議. 至佛猶是思議. 若論不思議. 乃至黃蜂

作蜜蜘[&FFFF]#作網皆不可思議. 是名共不可思

議. 皆有心數法之解脫. 悉應是思議解脫也.

豈可用此對不思議解脫相耶. 問曰. 若爾何

故是不思議. 答曰.  不思議法性猶如虛空. 無

下              欄

念無思湛然常寂. 入一切諸法悉皆通達顯

現. 卽是不共不思議也. 不與一切通敎三藏

敎三乘及諸凡夫共也. 故涅槃經云. 澄渟淸

淨卽眞解脫. 法華經云. 是法非思量分別之

所能解般舟三昧經云. 有心不知心. 心者不

見心. 心起想卽癡. 無想卽泥洹. 大智論云. 若

分別憶想卽是魔羅網. 不動不分別是則爲

法印. 此經云. 若於佛法有所分別者 名不如

法. 華嚴經云. 究竟離虛妄無染如虛空. 故知

一切思量分別憶想畢竟不起名不思議. 故

涅槃經云. 待水澄淸珠相自現者. 卽不思議

佛性理顯. 不思議佛性顯卽是不思議解脫

也. 問曰. 共不思議者. 下地思不能知上地. 上

地名不思議. 上地思能知下地. 下地名思議

耶. 答曰. 雖復下地思不知上地上地思能知

下地. 皆是思量知非不思量知. 故皆屬思議

也. 今不共不思議下地不以思思於上地. 上

地亦不以思思於下地. 下地以不思思於上

地而不能知上地. 上地不思之智任運能知

下地. 下地不思故尙不能知上地思議之智.

何肉能知不思議之智. 上地不思之智任運

能知下地不思議之智. 何肉思議智耶. 故知

下地上地雖有知與不知. 而俱是不思議也.

問曰. 不思云何知有分別. 答曰. 四十二地寂

照雖同. 無明品品盡異. 故下地未盡一品不

能知上地. 上地盡一品則能知下地. 二乘乃

至凡夫皆有此不思議理. 而思量分別惑障

所覆. 未破無明憶想分別. 故不能不思而知.

諸佛菩薩無明憶想分別破. 故不思而知. 譬

經數: 一七七七

經名: 維摩經玄疏卷第五

頁數: 五五二

上              欄

如初月昇天不作思念我照世界及照衆生.

而衆生世界自然光顯. 至十五日月圓滿之

時. 亦不念言我照彼顯. 圓敎所明佛菩薩亦

爾. 豈同瑩光也. 問曰. 若以不思議佛性顯湛

然無思無念爲不共不思議者. 此與地人明

八識湛然眞修體顯復有何異. 答曰. 地人言.

六識是分別識. 七識是智障波浪識. 八識是

眞常識. 智識是緣修. 八識若顯七識卽滅. 八

識名眞修. 任運體融常寂. 而攝大乘論云. 七

識是執見心. 八識是無記無沒識. 豈得言是

眞修耶. 又今所明六識卽是不思議解脫. 豈

有六識七識滅已八識眞修爲不思議解脫.

所以者何. 如鴦掘經云. 所謂彼眼根於諸如

來常具足無減修. 了了分明見. 乃至意根亦

復如是. 法華經明父母所生六根淸淨. 以自

湛然照十方界境. 豈有六識滅別有眞緣修

也. 故經云. 佛知一切衆生畢竟寂滅. 卽大涅

槃不可復滅. 一切衆生不可復滅. 卽是六識

不可滅. 又此經云. 解脫者卽諸法也. 豈不卽

是六識十八界一切法. 若爾豈得但約八識

明不思議解脫. 復次若論四不可說. 非但不

生不生八識不可說. 不生生七識亦不可說.

生不生生生六識亦不可說. 若論有因緣故

亦可得說. 四悉檀因緣故亦可復說. 而南北

二道執眞緣成佛不同. 豈不墮自他則耶. 若

知如來常不說法. 何有眞緣兩修成佛可說

之可諍乎. 而諸經論有此文者. 特是聖人赴

機之說. 何有法身大士. 不以四悉檀赴緣接

物. 龍樹天親各有所說耶. 皆是末代弘法失

中              欄

意執文偏朋耳. 若得此意. 不應問與他何異

也. 問曰. 若以絶思量之心爲不共不思議者.

法華經意根淸淨何得云思惟無量義說法亦

無量終始不妄錯以持法華故. 答曰. 若不思

議解脫離思議終非不思議. 如無餘涅槃無所

思惟. 卽是不離不思議有不思議也. 故此經

云. 能善分別諸法相. 於第一義而不動. 以於

諸法得自在. 是故稽首此法王於諸法得自

在者. 卽是於六識思議分別法中得自在名

不思議解脫也. 第三釋不思議解脫義者. 上

已總辨不思議解脫之相. 但總義含蘊意趣

難知. 今明三種解脫. 卽是別相解釋. 就此略

爲二意. 一略分別三種解脫之相. 二約十二

因緣簡別三種思議不思議解脫. 一明分別

三種解脫相者. 一眞性解脫. 二實慧解脫. 三

方便解脫. 一明眞性解脫者. 此經云. □怒癡

性卽是解脫. 今明□怒癡性. 卽是勝□經明.

自性淸淨心不爲煩惱所染. 若煩惱不能染.

是則生死[&FFFF]#之能拘. 性自無累名爲解脫. 故

此經云. 如優波離以心相得解脫時. 寧有垢

不. 一切衆生心相無垢亦復如是. 是名不思

議眞性解脫也. 二明實慧解脫者. 此經云. 有

方便慧解卽是實慧解脫也. 所以者何. 故勝

□經明. 自性淸淨心不爲煩惱所染. 不染而

染. 難可了知. 祇猶染故卽有五住煩惱界內

外二種生死之所拘縛. 若能方便巧修實慧.

不斷癡愛起諸明脫. 明與無明等亦不縛不

脫. 卽是實慧不思議解脫也. 三明方便解脫

者. 此經云. 有慧方便解卽是方便解脫也. 祇

下              欄

是實慧分別則行於非道通達佛道. 住不思

議解脫種種變現. 大用無方物所不測. 和光

利物而不同塵. 自旣無縛能解他縛故名不

思議方便解脫也. 二約十二因緣簡別三種

思議不思議解脫不同者. 約十二因緣三道

以簡別也. 一過去現在三支是煩惱道. 二過

去現在二支是業道. 三現在未來七支是苦

道. 今明十二因緣三道辨三種解脫. 分別思

議不思議不同. 若通敎雖說苦道卽是眞性.

乃是偏眞法性之理說煩惱卽空. 空非實慧.

雖明業道卽空. 空非方便. 故非三種不思議

解脫也. 若別敎說苦道非卽是眞性大般涅

槃. 而有眞性涅槃之理. 若生死苦道滅方顯

眞性得常住涅槃. 明煩惱道不卽是實慧. 斷

煩惱盡實慧方圓. 明業道不卽是方便. 斷業

別起方便化物. 是則十二因緣三道滅得三

種解脫. 雖辨眞常三種解脫. 猶是思議之相

也. 若圓敎所明苦道卽是不思議眞性解脫.

故此經云. 一切衆生卽大涅槃不可復滅. 煩

惱卽是實慧解脫故. 譬如不下巨海不得無

價寶珠. 如是不入煩惱大海不得一切智寶

之心. 業道卽是方便解脫. 故此經云. 以五逆

相而得解脫亦不縛不脫能起自在之業. 普

門示現無緣無念. 而有十法界三業利物. 如

磁石吸鐵也. 所以此經明行於非道通達佛

道. 非道者卽是十二因緣之三道也. 通達佛

道者卽是不思議三種解脫也. 三種非道不

□三種解脫之佛道. 三種解脫之佛道不破

十二因緣三種之非道. 如須彌入芥無相□

經數: 一七七七

經名: 維摩經玄疏卷第五

頁數: 五五三

上              欄

也. 卽是三種不思議解脫之相. 此三種解脫

不縱不橫如世伊字名□密藏. 亦名不思議

大解脫1九. 第四類通三法者. 此三種解脫卽

是佛法諸三法之異名. 佛法三種法門乃有

多種. 今略類通十種三法. 一者三道. 二者三

識. 三者三種佛性. 四者三種般若. 五者三種

菩提. 六者三種大乘. 七者三種法身. 八者三

種涅槃. 九者一體三寶. 十者三德涅槃. 一類

通三道者. 卽是十二因緣三道也. 眞性解脫

卽苦道. 實慧解脫卽是煩惱道. 方便解脫卽

是業道. 一眞性解脫卽是苦道. 文殊說如來

種云. 身爲種. 六入爲種. 此是正因種. 種卽是

性. 性卽眞性解脫也. 二煩惱道卽是實慧解

脫者. 文殊師利言. 貪欲爲種. 瞋癡爲種. 此卽

了因種也. 又此經云. 若知無明性卽是明. 明

卽是實慧解脫也. 三方便解脫卽是業道者.

文殊師利云. 十不善道爲種. 此卽緣因種. 方

便解脫之種也. 種者是性. 故涅槃經云. 十二

因緣名爲佛性. 卽十二因緣三道. 三道三種

佛性也. 二類通三識者. 一波陀那識卽六識.

二阿陀那識卽七識. 三阿黎耶識卽八識也.

眞性解脫卽阿黎耶識. 實慧解脫卽七識. 方

便解脫卽六識. 問曰. 攝大乘論說阿黎耶識

是無記生死根本. 何關眞性解脫耶. 答曰. 若

爾與地人用楞伽經豈不碩相逆. 今硏兩家所

執. 互有得失. 若言阿 黎耶識非本性淸淨者.

攝大乘論何故云. 如地卽是金土. 黎耶識亦

爾. 染同於土. 淨同於金. 故知義通二邊. 何兩

家偏執. 今說黎耶識卽是眞性解脫者如金.

中              欄

卽是生死根本者如土. 問曰. 攝大乘論師說

七識是執見之心. 何得言是實慧解脫耶. 答

曰. 轉迷成解. 若離迷執何處別有實慧之解.

故知七識非迷非解得說迷解. 解故卽是實慧

解脫. 問曰. 六識是[&FFFF]#倒憶想分別應須斷除.

何得卽是方便解脫耶. 答曰. 六識非善非惡.

隨緣起善起惡. 菩薩若能知六識非善非惡

而起善惡. 同事化物和光2不同塵. 卽是方便

解脫也. 三類通三種佛性者. 一正因佛性. 二

了因佛性. 三緣因佛性. 大涅槃經云. 言佛性

者亦一亦非一非一非非一. 亦一者正因眞

正解脫也. 非一者緣因佛性方便解脫也. 非

一非非一者了因佛性卽是實慧解脫也. 四

類通三種般若者. 一實相般若. 二觀照般若.

三方便般若. 眞性解脫卽是實相般若. 實慧

解脫卽觀照般若. 方便解脫卽方便般若. 義

推可解. 五類通三種菩提者. 一實相菩提.

故此經云. 佛知一切衆生卽菩提相. 二實智

菩提. 三方便菩提. 眞性解脫卽實相菩提. 實

慧解脫卽實智菩提. 方便解脫卽方便菩提.

義推可解. 六類通三種大乘者. 一性乘. 二得

乘. 三隨乘. 一性乘者. 涅槃經云. 一切衆生卽

大乘也. 二得乘者. 卽智慧能得理乘故名爲

乘. 三隨乘者. 卽是大方便隨順智慧故名隨

乘. 眞性解脫卽是理乘. 實慧解脫卽是得乘.

方便解脫卽是隨乘也. 七類通三種法身者.

一法身佛. 二報身佛. 三應身佛. 眞性解脫卽

是法身. 毘盧遮那佛性淨法身. 實慧解脫卽

是報身. 盧舍那佛淨滿法身也. 方便解脫卽

下              欄

是應身. 釋迦牟尼佛應化法身也. 義推可解.

八類通三種涅槃者. 一性淨涅槃. 二圓淨涅

槃. 三方便淨涅槃. 圓淨之名未見經文. 有地

論師云. 方便淨涅槃出經文. 義立應化涅槃.

以爲三涅槃也. 若取義便. 以圓淨爲便. 若取

方便. 方便淨爲便. 今明眞性解脫卽性淨涅

槃. 實慧解脫卽圓淨涅槃. 方便解脫卽方便

淨涅槃也. 問曰. 若明三種解脫類通三種般

若. 何得復用三種解脫類通三種涅槃. 般若

是因名. 涅槃是果稱. 是則因果混亂之過耶.

答曰. 別義經論有時作此說. 圓通了義之敎

般若涅槃□通因果. 故智度論云. 若如法觀.

佛般若與涅槃是三則一相其實無有異. 又

涅槃三德不縱不橫. 豈得般若不至果耶. 九

類通一體三寶者. 眞性解脫卽法寶. 實慧解

脫卽佛寶. 故涅槃經云. 諸佛所師所謂法也.

以法常故諸佛亦常. 方便解脫卽是僧寶. 應

身內和外同. 十法界與一切衆生和合. 亦能

令一切入大和合海. 備三和故是眞僧也. 十

類通三德涅槃者. 一法身. 二般若. 三解脫. 眞

性解脫卽法身. 實慧解脫卽摩訶般若. 方

便解脫卽解脫也. 故涅槃經云. 諸佛菩薩

隨所調伏衆生之處名爲解脫. 若斷煩惱離

生死名爲解脫者. 與二乘何異. 今明大乘解

脫而生五道示現其身. 自旣無縛能解他縛.

此三德不縱不橫. 如首羅三目. 名□密藏成

大涅槃. 三種解脫三道三識三佛性三般若

三種菩提三大乘三佛三涅槃三寶亦復如

是. 皆不縱不橫如世伊字名□密藏名大解

經數: 一七七七

經名: 維摩經玄疏卷第六

頁數: 五五四

上              欄

脫. 卽是大涅槃百句解脫. 法華明一切解脫

也. 第五約敎簡別思議不思議者. 問曰. 三藏

敎之位是不思議不. 答曰. 三藏敎三乘若敎

若證皆非不思議也. 問曰. 通敎位名不思議

不. 答曰. 若明因通果通. 通敎三乘若敎若證

皆非不思議. 若以別接通. 敎是思議證是不

思議以圓接通. 敎證皆是不思議也. 問曰. 別

敎約位是不思議不. 答曰. 別敎敎是思議. 證

位有思議有不思議. 三十心眞證是思議. 似

證是相似不思議. 登地已上證道皆是不思

議也. 若用圓接別. 敎證皆是不思議也. 問曰.

別若[&FFFF]#思議之敎. 何得證不思議之理. 答曰.

如三藏拙度. 說見有得道發眞悟第一義諦.

卽是通敎第一義諦也. 問曰. 圓敎明位悉是

不思議不. 答曰. 圓敎若敎若證皆是不思議

也. 所以者何. 圓滿修多羅詮不思議之理. 卽

是敎不思議. 未[&FFFF]#敎修習之人卽是理卽不

思議. 初聞不思議圓敎信心領納. 卽名字卽

不思議. 隨喜五品弟子卽觀行卽不思議. 得

六根淸淨是相似卽不思議. 初住發眞乃至

等覺是分證眞實卽不思議解脫也. 妙覺極

地卽是究竟卽不思議解脫也. 若法華明開

權顯實. 前三若數若證皆是不思議也. 第六

約觀心明不思議解脫者. 若知□怒癡性[&FFFF]#

是解脫. 巧用觀心不斷不隨觀心畢竟淸淨

卽是不思議解脫之義也. 故此經云. 諸佛解

脫當於一切衆生心行中心. 若能如是而心

卽有三種解脫氣分. 類一切三法在一念觀

心也. 第七合人法通經者. 人是毘摩羅詰卽

中              欄

淨無垢稱三義如前分別. 法卽眞性實慧方

便之三法也. 人若離法則非能弘之人. 法若

離人則非所弘之法. 今人法相成. 人是弘法

之人. 法是所弘之法約人明淨卽眞性也. 約

人明無垢卽實慧無惑義也. 約人明稱卽是

方便稱根緣也. 人與法合卽是住不思議解

脫種種示現. 故能輔佛弘三種解脫之法. 方

便解脫化諸凡夫. 實慧解脫折諸聲聞. 眞性

解脫訶諸菩薩. 室內問疾一品明諸佛國土

皆空. 顯不思議解脫之大果. 現於權疾. 託

疾興敎. 爲生實疾菩薩三觀之善破三種實

疾也. 不思議解脫品重成於果. 觀衆生品佛

道品入不二法門品香積品重成三觀之因.

辨果明因. 因果雖殊. 皆是說不思議解脫之

敎也. 一期化緣旣訖. 故掌擎大衆還歸佛所.

表所化之徒緣縛旣斷當生淨國成淨佛國

土之行. 又欲遠益未來故勸供養斯法付屬

流通. 皆是闡揚不思議三種解脫之大道也

維摩經玄疏卷第五

維摩經玄疏卷第六

天台山修禪寺沙門智□撰

前明此經玄義大段開爲五重. 第一大段釋

名略竟. 今次第二大段辨此經之正意. 如國

必有王. 敎必有主也. 就此略用七意解釋

第一正辨體  第二簡僞顯眞

第三入實相門        第四一法異門

下              欄

第五爲衆經體        第六約觀心

第七通釋此經

第一正辨經體者. 此經以不思議眞性解脫爲

體也. 眞性解脫義如前廣辨. 就此略爲二意.

一者正辨此經體. 二明須知經體. 一正明不

思議眞性爲此經體者. 若他明此經多用權

實爲體. 體卽是宗. 今但以不思議眞性解脫

爲體者. 如天無二日國無兩主. 若權實爲體

者. 權實旣是二法. 是則一敎便有兩體. 今但

用不思議眞性解脫爲體者. 眞性卽是一實

之理. 若用一實之理爲體. 卽無兩體之過也.

所言眞性解脫者. 此經云淫怒癡性卽是解

脫. 今言淫怒癡性卽是眞性. 眞性卽是實相

一實諦之異名也. 大涅槃經明一實諦卽是眞

法. 若法非眞不名實諦. 問曰. 上說眞諦卽是

思議解脫之理. 今何故說眞實之性卽是不

思議解脫之理. 答曰. 上是偏眞之眞. 今依大

涅槃經以明實諦. 實諦者卽是不思議圓眞.

圓眞法性卽是眞性解脫. 眞性解脫卽無八

倒. 無八倒者卽是眞性解脫. 眞性解脫無

有虛妄. 無虛妄者卽是眞性解脫. 眞性解

脫卽是大乘. 大乘卽是眞性解脫. 眞性解

脫卽非八魔. 非八魔卽是眞性解脫. 眞性

解脫卽是一道淸淨. 一道淸淨卽是眞性解

脫. 眞性解脫卽是常樂我淨. 常樂我淨卽是

不可思議眞性解脫. 不可思議眞性解脫卽

是此經之正體也. 如此眞性豈同偏眞哉. 二

明須知經體者. 若尋經失旨事同調達. 雖讀

六萬法藏不[&FFFF]#現身墮大地獄. 槃特但誦一

經數: 一七七七

經名: 維摩經玄疏卷第六

頁數: 五五五

上              欄

偈成羅漢道. 如大智論說聲聞經有三法印.

無常無我寂滅涅槃印. 小乘經有此印. 卽是

小乘了義經. 行人[&FFFF]#敎能得道也. 若無三法

印卽是不了義經. 聞者未必出離生死. 一切

大乘經但有一法印. 所謂諸法實相. 若大乘

經有實相印. 卽是大乘了義經. 聞者乃可得

菩薩道. 若無諸法實相印卽是不了義經. 聞

者多墮二邊不能得無生忍也. 復次若無實

相印. 雖說種種願行猶濫魔之所說. 所以者

何. 魔王亦能說種種願行. 但不能說諸法實

相. 故大智論云. 除諸法實相其餘一切皆是

魔事. 諸法實相卽是眞性解脫之異名也. 問

曰. 聲聞經何故但用三法印. 摩訶衍敎何故

但用一實相印. 答曰. 聲聞根鈍著重擬. 須說

三法印令厭生死苦欣涅槃樂. 菩薩大悲根利

易悟. 生死卽涅槃相能不捨生死不取涅槃

入不二法門. 故佛但說諸法實相印也. 問曰.

若言國無二主. 大乘經但用一法體. 聲聞經

遂以三爲體. 豈非三主之過. 答曰. 如君强不

須輔相. 君弱則輔相共治國. 聲聞經法相理

弱故須三印治. 破愛觀無常. 破見觀無我. 若

入苦忍眞明俱得寂滅也. 第二明簡僞顯眞

者卽爲三意. 一者正明簡僞顯眞. 二約共不

共敎簡別同異. 三約諦明去取. 一明簡僞顯眞

者. 實理幽微眞僞難別. 但凡夫所習若敎若

行[&FFFF]#不各以爲眞. 故尋學之徒必須自以智

力硏□眞僞. 就此卽爲二意. 一簡非實相. 二

顯正實相. 一簡非實相者卽爲三. 一世俗經

書所明非實相. 二外人經書所明非實相. 三

中              欄

聲聞經敎所明非實相. 一世間經書所明非

實相者. 世間經書所明但爲安國治家賞善

罰惡. 仁義禮智誠信孝敬養生養性之道. 皆

是愛論. 乃至釋提桓因種種善論. 諸梵天王

說出欲論. 五通之人神仙之論. 亦皆是屬愛

之戱論. 戱論破慧眼不見於眞實. 是故皆非

實相也. 二明外人經書所明非相者. 外道

多起身邊邪見. 或計神及世間常是事實餘

妄語. 乃至或計神及世間非常非無常是事

實餘妄語. 如是墮十四難生六十二見. 雖各

謂是實非實相也. 以其各各因見起諸煩惱

作種種行業流轉生死. 是故諸有言敎皆是

屬見戱論. 戱論破慧眼不見於眞實. 故非諸

法實相也. 三明聲聞經敎非實相者. 聲聞經

多明無常無我破壞諸法說盡苦涅槃. 且聲

聞人厭畏生死觀無常. 斷結卽身欲入涅槃.

不能深心諸法實相. 故不明實相也. 二顯眞

實相者. 摩訶衍敎所明爲利根菩薩如法相

說. 多明第一義悉檀. 菩薩大悲爲衆生故心

無上道. 不計劫數深觀諸法. 不滯二邊一心

常寂. 如水澄淸珠相自現. 得諸法實相. 故摩

訶衍經敎所明有眞諸法實相. 眞諸法實相

者卽不思議眞性解脫. 此經之體也. 二約共

不共敎簡別同異者. 就此卽爲二. 一約共二

乘說般若. 明法性實相有同有異. 二約不共

二乘說般若. 明法性實相但異非同. 一約共

般若明法性實相爲大乘經體有同有異者卽

爲三意. 一約通敎. 二約別敎. 三約圓敎. 一

約通敎明同異者. 所言同者. 卽是同入偏眞

下              欄

之法性也. 所言異者. 三乘雖同入法性. 而不

無深淺之異. 但斷正使侵習習盡. 如前通敎

分別. 聲聞入淺但斷正使. 緣覺小深侵除習

氣. 菩薩能窮法性之底習氣都盡也. 譬如三

獸渡河. 水雖是一[&FFFF]#馬象脚有短長. 故入水

不無淺深之別. 水雖是一而深淺有異也. 二約

共說般若別敎明空不空辨法性同異者. 涅

槃經云. 第一義空名爲智慧. 智者見空及與

不空. 聲聞□支佛但見於空不見不空. 聲聞

菩薩同見於空. 是則法性理一名之爲同. 菩

薩能見不空. 不空卽是智慧之性名見佛性卽

是異也. 譬如三獸渡河. 二獸色渡但知水軟.

若象色渡出沒到底. 色知水軟. 到底著地知

非軟也. 問曰. 不空爲當有故名見不空. 爲無

空故名不空也. 答曰. 具有二意. 有故是不空

者. 智慧性故非空也. 無故說不空者. 眞諦法

性之理卽是空. 此空畢竟不可得故故言不

空. 言不空者卽是非眞諦法性之空也. 故大

智論云. 空有二種. 一者但空二者不可得空.

聲聞唯得但空. 智慧猶如螢光. 菩薩得但空

得不可得空. 智慧猶如日光. 二乘同得但空

故名爲同. 菩薩得不可得空名爲異也. 譬如

掘土. 除土至泥. 除泥若圓至水也. 三約共說

般若敎明不思議法性實相有同異者. 聲聞

入法性唯見法性. 如虛空無所有. 菩薩諸佛

入法性實相亦見法性如虛空. 能於如虛空

法性中開佛知見. 圓照法界一切法也. 同入

如虛空法性無所有故名之爲同. 諸佛菩薩

能於如虛空法性中圓照一切法界. 卽是不

經數: 一七七七

經名: 維摩經玄疏卷第六

頁數: 五五六

上              欄

思議法性故名爲異也. 故身子領解云. 同共

一法中而不得此事. 嗚呼深自責. 云何而自

欺. 是則略明共般若共二乘說. 而上中下根

利鈍不同. 故於一法性通別圓三種之異也.

譬如石有金性. 有人破石得金. 而不能作種

種Ｃ□環釧. 有人得金能用作種種Ｃ □環

釧而不能變金爲丹. 有人能變金成丹. 服之

得仙五通無□也. 金性是一. 而得者三種不

同也. 二約不共說般若明法性實相爲大乘

經體一向異者. 二乘所見偏眞不得言同也.

就此爲二意. 一別敎二圓敎. 一約不共般若

別敎明法性實相. 斷除二障離生死涅槃二

邊. 別以不空之理自性淸淨心如來藏理爲

法性實相. 是則聲聞在座如聾如[&FFFF]#也. 譬如

破[&FFFF]#得眞金異頗梨也. 眞金不可破壞. 隨意

作種種器. 頗梨易破. 不得□轉作種種器也.

二約不共般若圓敎明法性實相爲大乘經體

者. 一切諸法卽是佛性涅槃如來藏也. 是則

二乘在座如聾如[&FFFF]#. 譬若如意寶珠非頗梨

珠. 豈可言同也. 三約諦分別者. 明法性實相

之理不出諦也. 故須約諦分別. 但諦有三種.

一者三諦. 二者二諦. 三者一諦. 一約三諦分

別法性相實相爲此經體者卽爲二意. 一略明

三諦. 二明去取. 一略明三諦者. 一俗諦二眞

諦三中道第一義諦. 三諦義略如前四敎所

詮分別. 二去取者. 俗諦但是凡人所見之理

故非此經體也. 眞諦卽是二乘所見之理亦

非此經體也. 中道第一義諦卽是法性實相.

卽此經之正體. 二明約二諦分別法性實相

中              欄

爲此經之體者亦爲二意. 一者略明二諦相.

二者去取. 一略明二諦相者. 二諦有二種. 一

者理外二諦. 二者理內二諦. 一理外二諦者.

不約佛性以明二諦也. 卽是猶處門外止宿

草菴. 今明此理外二諦卽有三種. 一者隨情

二諦. 二者情智二諦. 三者隨智二諦. 一明隨

情二諦者. 如諸論師撰二諦義. 集古今乃有

數十家明二諦義不同. 又尋諸經論明二諦

之相. 亦有種種不同也. 但二諦旣是審實之

理. 何得異說不同. 若一家爲是. 衆家倂非. 孰

能判其是也. 今作三種二諦通釋衆家所明

二諦. 若有文證則皆可用諸經論異說皆無

滯也. 故云諸佛常依二諦說法. 但二諦之理

不應有異. 而諸師及衆經論異說不同者. 皆

是隨情之二諦也. 隨世界爲人對治第一義

四悉檀所辨之根情也. 衆生根情種種不同.

佛敎所明二諦何止數十家之異. 乃有無量

不同. 故涅槃經云. 分別二諦有無量相. 我於

彼經竟不說之此何謂也. 而末代各明一種

二諦不受衆家異說. 將非大失乎. 二明隨情

智二諦者. 如上所明種種二諦. 隨世界爲人

對治之情. 聞說未悟者. 皆束爲世諦. 若種種

異說二諦爲向道之人. 聞說卽悟發眞慧眼

見第一義. 卽是隨智之眞諦也. 是則情智合

辨有二諦之殊. 故涅槃經云. 如世人心所見

者名爲世諦. 出世人心所見名爲第一義諦.

三隨智二諦者. 二乘聖人發眞無漏. 法眼慧

眼所見二諦之理也. 若爲凡說如示盲者白

相. 故妙勝定經明. 文殊釋迦因地諍二諦義

下              欄

墮三惡道. 見迦葉佛說二諦. 卽是顯隨智二

諦不可以情心也. 若以情心執諍. 則同釋迦

文殊因地執隨情二諦之過非也. 問曰. 二諦

爲定是理爲定是敎. 答曰. 有師言□是理. 有

師言二諦□是敎. 有師言俗諦是敎眞諦是

理. 故經云. 皆以世諦名字故說非第一義. 今

詳此三家明義互有得失也. 應四句分別. 若

約隨情二諦. 二諦□是敎. 是則二諦皆可說

也. 故有種種二諦. 諸師所用不同. 經論所明

各別. 若就隨情智二諦. 卽俗諦是敎眞諦是

理. 是則俗是可說眞不可說也. 若就隨智二

諦. 二諦皆是理. 是則二諦皆不可說也. 若約

隨智世諦. 隨情眞諦是則俗是不可說也. 是

以迦葉如來之所證見尙非釋迦文殊因地情

之所知. 肉復末代凡夫之所能解. 今略明此

三種二諦. 言雖不多意則靡所不該. 佛法義

學坐禪之人若不信此. 疑諍豈息也. 二次明

理內二諦者. 約中道佛性以明二諦也. 就此

得有三種. 一者中道合眞明二諦. 二者眞諦

合俗明二諦. 三不思議二諦. 此三種二諦亦

各有隨情情智隨智三種也. 一中道佛性合

眞諦爲二諦者. 猶是通敎之二諦也. 非祇通

二乘. 亦通別通圓也. 所言中道合眞爲第一

義諦者. 涅槃經云. 言佛性者卽是第一義空.

第一義空名爲智慧. 智者見空及與不空. 不

空卽是中道. 空卽是眞諦. 故知中道佛性合

眞諦爲第一義諦也. 亦有三種二諦. 類前可

知. 二明眞諦合俗諦. 但取中道爲眞諦. 明此

眞諦者. 卽是別敎之二諦也. 所言眞諦合俗

經數: 一七七七

經名: 維摩經玄疏卷第六

頁數: 五五七

上              欄

諦爲世諦者. 大涅槃經云. 我與彌勒共說俗

諦. 五百聲聞皆謂說第一義諦. 此卽別敎二

諦. 亦得有三種二諦. 類前可知也. 三明理內

不思議二諦者. 前明理內二種二諦. 不二而

二是不思議圓敎之二諦. 亦有三種二諦. 類

前可知也. 二明去取者. 若理外二諦但非世

諦非此經體眞諦亦非也. 若理內二諦三種

世諦亦皆不得爲此經體也. 理內三種眞諦

卽是法性實相. 此經之正體也. 問曰. 祇應取

圓敎不思議眞諦爲體. 何得取理內通別眞

諦爲體也. 答曰. 若是法華經正直捨方便. 可

得但用圓敎一眞諦爲體. 此經猶帶通別二

種方便. 理內三種眞諦皆得爲此經體也. 但

有傍正. 不思議眞諦爲正也. 三明約一實諦

爲此經體者. 一實諦義如前分別. 但一實諦

卽是不思議眞性解脫實相之理. 卽是此經

之正體. 事如初重引涅槃經解釋也. 第三明

四門入體者. 尋眞性實相之體. 幽微妙絶. 一

切世間[&FFFF]#之能契. 但以大聖明鑒通理之門

乃於無言之理赴緣起敎. 以敎爲門. 是以[&FFFF]#

敎之徒因門契理. 故法華經云. 以佛敎門出

三界苦. 又云. 其智慧門難解難入. 此經明諸

菩薩各說入不二法門. 卽其意也. 今略以三

意解釋. 一略辨四門相. 二正明四門入體. 三

明悉檀起四門敎. 第一略辨四門相者. 門以

能通爲義. 佛敎所詮正四句法能通行人至

眞性實相之體. 故名爲門. 若外人邪因緣無

因緣說四句. 因此四句各見四種邪法之理.

因此生十四難六十二見. 起諸結業比輪生

中              欄

死. 此是邪道四門. 今所不述. 若佛法四門卽

是正因緣四句法能通行人同入第一義涅槃

也. 故大智論云. 四門入淸□池. 又譬般若如

大火炎. 四邊不可取. 又云. 般若波羅蜜有四

種相卽四門義. 仰尋佛法旣有四敎不同. 今

約敎明門各有四別. 一三藏四門. 二通敎四

門. 三別敎四門. 四圓敎四門. 一明三藏敎四

門卽爲四. 一有門. 二空門. 三有空門. 四非有

非空門. 一有門者. 卽三藏敎明正因緣生滅

之有. 若[&FFFF]#此敎能破十六知見. 見陰界入一

切有爲諸法皆悉無常苦空無我. 得世第一

法發眞無漏. 因有見眞有. 卽第一義諦之門

也. 故大集經云. 甚深之理不可說. 第一實義

無聲字. 陳如比丘於諸法獲得眞實之知見.

如此卽諸阿毘曇論之所申也. 二明空門者.

卽是三藏敎明折正因緣假實法生滅入空.

若[&FFFF]#此敎能破假實之惑. 見假實空發眞無

漏. 因空見眞空. 卽第一義之門也. 故須菩提

在石室觀生滅無常入空. 因空得道名見佛

法身. 恐此是成實論之所申也. 三明有空門

者. 卽三藏敎明正因緣生滅之有空. 若[&FFFF]#此

敎能破偏執有無之惑. 見因緣有空發眞無

漏. 因有空見眞有空. 卽第一義之門也. 此是

迦□延因入道故作昆勒論還申此門也. 四

非有非無門者. 卽三藏敎明正因緣生滅非

有非空之理. 若[&FFFF]#此敎能破有無邊邪執. 見

因緣非有非無發眞無漏. 因非有非無見眞

非有非無. 卽第一義之門也. 惡口車匿因此

入道. 未見論度. 有人言. 犢子阿毘曇申此意

下              欄

也. 彼論明我在第五不可說藏中我非三世.

卽是非有非無法卽是非空也. 此恐未可定

用. 二明通敎四門者. 卽是智度論明. 一切實

一切不實. 一切亦實亦不實. 一切非實非不

實. 佛於此四句廣說第一義悉檀. 中論明此

四句皆名諸法之實相. 卽通敎明正因緣法

如夢幻響化水月鏡像體法卽空之四句也.

若三乘共[&FFFF]#此敎. 而根緣不同. 各於一句入

第一義. 故四句皆名門也. 此具如靑目注解.

又注云. 諸法實相有三種. 故知此四門卽是

三乘同入此四門見第一義也. 三明別敎四

門者. 若用中論亦1名  名而辨四門者. 卽別

敎之四門. 大智論四句亦得也. 此別敎四門

意正出大涅槃經. 但多散說. 約乳明四句譬

卽是別敎四門也. 若明佛性如乳有酪性石

有金性力士額珠卽有門. 若明石無金性乳

無酪性衆生佛性猶如虛空大涅槃空迦毘羅

城空卽是空門也. 涅槃又云. 佛性亦有亦無

者. 云何爲有. 一切衆生悉皆有故. 云何爲無.

從善方便而得見故. 又譬如乳中亦有酪性

亦無酪性. 卽是亦有亦無門. 若明佛性卽是

中道. 百非雙遣. 故經譬云. 乳中非有酪性. 非

無酪性. 卽是非空非有門也. 別敎菩薩別[&FFFF]#

此四門之敎因見佛性住大涅槃. 故此四句

之說卽是別敎之四門也. 今一往約涅槃經

文分別別敎四門之相. 但此經文或可圓敎

四門. 至下圓敎四門自當料簡同異也. 問曰.

若別敎四門但出涅槃. 爾前諸摩訶衍經何

意無別敎四門也. 答曰. 大涅槃經是解前經

經數: 一七七七

經名: 維摩經玄疏卷第六

頁數: 五五八

上              欄

敎之經. 此前諸摩訶衍豈無別敎四門. 具出

經文事成繁也. 四明圓敎四門者. 四門明入

佛性第一義. 一往與別敎四門入第一義諦

見佛性得常住涅槃. 名義是同. 細尋意趣有

異. 問曰. 以何相知異. 答曰. 分別有異意乃多

塗. 今略約圓敎七義分別. 卽知別敎四門與

圓敎四門有殊也. 七義者. 一若明一切法卽

眞性實相佛性涅槃不可復滅而明四門者.

卽是圓敎四門也. 二明初心卽開佛知見圓

照而辨四門者. 卽圓敎四門也. 三若明不思

議不斷煩惱而入涅槃辨四門者. 卽是圓敎

四門也. 四若明圓行而辨四門者. 卽是圓敎

四門也. 五若明圓位而辨四門者. 卽是圓敎

四門也. 六若明圓體而辨四門者. 卽是圓敎

明四門也. 七若明圓用而辨四門者. 卽是圓

敎明四門也. 第二正明四門入體者. 若外人

四門心行理外. 諸[&FFFF]#倒想與[&FFFF]#倒相應. 不得

入眞性體. 所以者何. 隨門異故見理亦異. 是

故各說謂得一究竟道起諍論也. 今明佛法

四門皆得入一體. 但有兩種不同. 一者三藏

通敎兩種四門同入偏眞之理. 二者別圓兩

敎四門同入圓眞之理. 一明三藏四門通敎

四門同入偏眞之理者. 各因四門同見第一

義得二種涅槃. 是同也. 理雖是一而門有異

者. 旣有巧拙兩度之殊故有兩種四門能通之

別也. 眞理無二故所通至體是一也. 譬如州

城開四門使君是一. 而從四門入者門雖有

殊而所見使君祇是一也. 三藏敎四門如從

州城四邊偏門而入. 通敎四門如從四正門

中              欄

而入. 偏正雖殊入見偏眞第一義諦得二種

涅槃是一也. 二明別敎四門圓敎四門入實

相眞性體者. 各因四門而入見實相佛性得

常住涅槃是一也. 理雖是同而門有異者. 敎

門旣有偏圓之殊故有兩種四門能通之異

也. 佛性眞理不二故. 故所通至眞性體是一

也. 譬如臺城有四門門雖不同所見天子是

一也. 別敎四門如從臺城四邊偏門而入. 圓

敎四門如從四正門而入. 偏正雖殊入見眞

性解脫實相之體是一也. 第三明用四悉檀

起四門之敎者. 若外道四門皆不見根緣. 執

心取相定說. 如舊醫常用乳藥治一切病. 此

不依四悉檀而起四門也. 今佛法四門皆因

四悉檀而起也. 一明悉檀起三藏敎四門. 二

明悉檀起通敎四門. 三明悉檀起別敎四門.

四明悉檀起圓敎四門. 一明四悉檀起三藏

敎四門者. 卽是生生不可說有四悉檀因緣

亦可得說. 一明用四悉檀起有門者. 若衆

生心樂有法卽用世界悉檀說毘曇有門. 若

宜聞生善卽用各各爲人悉檀說於有門. 若

執無因緣邪因緣或執空取著起諸結業卽用

對治悉檀爲說有門. 若聞卽悟見第一義卽

用第一義悉檀爲說有門. 如拘□五人聞說

四諦卽見第一義諦得須陀洹果. 若不能用

四悉檀1起緣而說者. 卽是差機說. 法是衆生

怨天魔外道一手作諸勞侶. 涅槃經云. 說法

者諸佛境界非諸聲聞緣覺所知也. 二明用

四悉檀起空門者. 類前有門. 用四悉檀起空

門義卽成也. 而諸成論師云. 毘曇有門但是

下              欄

調心不能得道. 成實見空乃得道耳. 諸數論

師云. 我用小乘明義見有得道. 汝探用大乘

明義故說見空得道. 今謂此□不得三藏敎

意. 大集經云. 常見之人說異念斷. 斷見之人

說一念斷. 二見雖殊得道無異. 大智論云. 聲

聞經中處處明法空義. 豈得言見空得道探

明大乘. 今約此四悉檀意作成壞義. 數人四

義成成論四義壞. 成論四義成數人四義

壞. 是則成壞敵等. 何者是成論成. 何者是

數人壞. 若解三藏敎巧拙兩度. 則成論空

門義成. 數人有門義壞者也. 三明用悉檀起

有無門. 類前有門用四悉檀意. 則有空門得

起. 故爲昆勒論所通也. 四明用悉檀起非有

非無門者. 用四悉檀. 亦類前有門用四悉檀

意. 可見也. 二明用四悉檀起通敎四門. 類三

藏敎可解. 三明用四悉檀起別敎四門. 類三

藏敎可知. 四明用四悉檀起圓敎四門. 類三

藏敎可知. 具釋□在四敎大本. 第四一法異

名者. 諸經異名說眞性實相或言一實諦. 或

言自性淸淨心. 或言如來藏. 或言如如. 或

言實際. 或言實相般若. 或言一乘. 或言卽是

首楞嚴. 或言法性. 或言法身. 或言中道. 或言

畢竟空. 或言正因佛性性淨涅槃. 如是等種

種異名此皆是實相之異稱. 故大智論云. 般

若是一法. 佛說種種名. 隨諸衆生類爲之立

異字. 大涅槃經云. 如天帝釋有千種名. 解脫

亦爾. 多諸名字. 又云. 言佛性者有五種名. 故

皆是赴機利物爲立異名也. 而法體是一未

曾有異. 如帝釋千名名雖不同終是目於天

經數: 一七七七

經名: 維摩經玄疏卷第六

頁數: 五五九

上              欄

主. 豈有聞異名故而言非實相理. 如人供養

帝釋毁□尸迦供養□尸迦毁於帝釋. 如此

供養未必得福. 末代弘法者亦爾. 或信黎耶

自性淸淨心而毁畢竟空. 或言畢竟空無所

有毁黎耶識自性淸淨心. 或言般若明實相

法花明一乘皆非佛性. 此之心福豈若慮禍.

若知名異體一則隨喜之善遍於法界. 何所

諍乎. 第五爲衆經體者. 諸摩訶衍經皆用實

相不思議眞性解脫爲體也. 問曰. 諸經或有

無實相眞性之名. 何得備爲衆經體乎. 答曰.

如向所辨. 一法異名. 諸經雖不作實相名說.

若說中道法界如來藏正因佛性本有涅槃.

皆是實相異名卽爲衆經作體也. 第六約觀

心者. 若小乘行人持戒坐禪發背捨勝處一切

法門若不得無常無我寂滅之印入此觀中皆

成邪倒. 不能悟理成無漏也. 大乘觀法亦復

如是. 若不得法性實相印者. 多成魔業墮於

二邊. 豈得入不二法門住不思議解脫也. 問

曰. 凡夫初心豈得卽修. 答曰. 譬如人射的的

作著意. 此至放箭已有丈尺之[&FFFF]#. 發軫奢漫

何能得著. 學正觀心亦復如是. 第七通此經

者. 此經品品皆異名說眞性解脫. 其道機純

熟之者聞此得道也. 大段第三明佛國因果

爲宗者. 宗卽是一敎之綱維. 如有王處必有

輔臣共治. 經旣立體. 必須明宗以成敎也. 今

明此義略爲五重

第一分別宗體不同  第二正明因果辨宗

義  第三明因果成佛國義  第四約觀心

第五通此經文

中              欄

第一分別宗體不同者卽爲二意. 一先□宗

體不異  二正明宗體不同  一先□宗體不

異者. 有師云. 此經權實爲宗. 宗卽是體. 今

問. 若宗體是一. 體是此經主. 是則此敎唯有

二法無不二之理. 則無諸法實相印. 若無諸

法實相印敎則無主. 何得諸經皆云此經衆

經之王也. 復次若以權實二法爲體者. 亦應

以二法爲印也. 是事已如前釋. 譬如國但得

有一主不應立兩主也. 若一經敎有二體. 亦

應國有二君也. 二正明宗體異者. 尋經論亦

不分別宗體之文此出弘法法師之性. 但作

義巧便欲開發經敎令學者見意故須爾也.

非因非果眞性爲體. 因果爲宗. 約因果以顯

非因非果. 擧因則攝於萬行. 擧果則攝於萬

德. 故以因果爲宗. 如提綱目動. 又如君主是

一輔臣有二. 二臣共輔一主能治天下. 今非

因非果是一. 因果是多. 顯成一敎利益有緣.

分宗體之別. 以佛國因果爲宗也. 第二正明

因果辨此經宗者. 以佛國因果當宗. 今故以

佛國標名. 就此卽爲二意. 一正明因果爲宗.

二料簡. 一明因果爲宗者. 但非因非果旣通

爲衆經之體. 而因而果亦通爲衆經之宗. 宗

則不定. 或單用因爲宗. 或單用果爲宗. 或因

果合爲宗. 如涅槃明涅槃常住四德之果. 文

內非不明五行十功德之因果. 果正因傍. 但

以果當宗. 若是大品明般若智照之因. 文中

非無種智涅槃之果. 因正果傍. 但以因爲宗.

若法華明一乘因果. 借蓮華爲名. 是則因果

俱爲宗. 此經從人法得名. 人能行法. 卽是因

下              欄

地行人. 法名不思議解脫. 解脫是斷德之果.

望果行因故以佛國因果爲宗也. 二料簡者.

問曰. 若言非因非果而因而果. 今涅槃何故

但果而不因. 大品但因而不果. 此經旣是解

脫之名何不但果. 答曰. 若通論亦得此義. 而

義有傍正. 大涅槃果正因傍. 大品因正果傍.

今經雙擧佛國因果. 是故佛國因果以當宗

也. 所以者何. 如長者子獻蓋云. 願聞得佛國

土淸淨. 卽問果. 唯願世尊說諸菩薩淨土之

行. 卽是問因. 佛答云. 直心是菩薩淨土. 卽是

答曰. 不諂衆生來生其國. 卽是答果. 命宗之

始雙問因果. 答亦俱答因果. 且淨名輔佛弘

因果之敎也. 如室外勸國王長者令厭此身.

卽是弘因. 當樂佛身. 卽是弘果. 乃至彈諸弟

子菩薩等. 處處有明因果之文. 又如室內明

十方佛土皆空. 卽是明果. 有疾菩薩用三觀

調心. 卽是明因. 不思議品是果. 觀衆生品佛

道品入不二法門品香積品是因. 出室掌擎

大衆向菴羅園. 卽表□因向果. 如來述成復

宗明義具辨菩薩之行. 卽是述因. 明諸佛土

音聲爲佛事寂滅爲佛事等. 卽是述果. 驗知一

敎始終皆明因果以成佛國. 故□用當宗也.

第三正明因果成佛國義者. 就此卽爲三意.

一略辨因果相. 二簡通別. 三正成佛國. 一略

辨因果相者. 因是修行之法. 行本約理理卽

非因非果. 行卽因果. 若離非因非果而辨因

果. 是邪因果. 今約此理而明因果. 是正因果.

經云. 隱名如來藏顯名爲法身. 菩薩修行顯

此藏理功用未圓故名爲因. 藏理圓顯究竟

經數: 一七七七

經名: 維摩經玄疏卷第六

頁數: 五六○

上              欄

解脫卽是果也. 故大涅槃經云. 是因非果. 如

佛性. 是果非因. 如大涅槃. 非因非果名佛性.

非因非果名大涅槃也. 二明簡通別者. 就此

卽爲二意. 一別簡不思議因果. 二通簡因果.

一別簡不思議因果者. 問曰. 二俱非因非果.

何故佛性但因非果. 涅槃但果非因. 答曰. 此

明別敎別義分別因果也. 若圓敎通義俱得.

佛性是果者. 如大涅槃經云. 佛性卽佛. 一切

衆生未成佛故. 云何衆生而有佛性也. 涅槃

卽是因者. 又云. 大般涅槃本自有之. 非適

今也. 又云. 佛性亦因亦因因亦果亦果果. 如

無明緣行行緣識十二因緣亦因亦因因亦果

亦果果. 初住望二住是因. 望三住是因因. 三

住望二住是果. 望初住是果果. 乃至金剛望

大涅槃爲因因. 大涅槃望金剛爲果果. 無上

菩提但是因. 無上涅槃但是果. 故今明不思

議解脫之因果亦如是. 二通簡因果者. 以世

間因果卽是苦集之法出世因果卽是道滅. 一

切因果不出四諦. 但大小明義不同. 故有二

種四諦之別. 小乘明有作四聖諦. 大乘明無

作四聖諦. 於是二間更立二種四諦. 謂無生

四眞諦無量四諦合爲四種四諦. □是明因

果之義. 具出涅槃. 解釋顯在法華疏也. 三明

因果成佛國爲此經宗者. 約此四種因果以

明佛國因果辨此經宗也. 若是有作集無生

集此二集善惡五濁輕重約根利鈍同感凡聖

同居淨穢土託生受報爲苦諦也. 若是生滅

無生二種道滅者同感方便有餘土託生卽彼

土之苦諦也. 此之道滅卽是無作之苦集無

中              欄

是無作之道滅分成. 卽得生實報無障□淨

土. 若無作智滿則無作集盡. 則無一生之報

智冥心源. 此經云. 心淨卽佛土淨也. 仁王經

云. 唯佛一人居淨土. 故知四種四諦因果卽

是正報. 以正報故說於依報國土也. 問曰. 有

作無生集共有淨不淨. 無量無作云何. 答曰.

若無量無作因果亦有淨不淨. 三乘人斷三

界子果兩縛盡. 俱得受法性身生變易土. 三

藏二乘通別圓菩薩五人功德旣有優劣利鈍

不同. 亦應得橫論淨穢之別. 若別敎蓮華國

諸菩薩非生死人. 其土亦得. □論淨不淨.

諸地菩薩未窮性淨之源猶有分惑. 故三賢

十聖住果報. 唯佛一人居淨土. 故知因果語

通從凡至聖非正意. 但論佛國因果爲此經

正宗. 入文更當略分別也. 第四約觀心者. 下

文云. 隨其心淨卽佛國淨. 觀心性本淨猶如

虛空. 卽是性淨之境. 境卽國也. 觀智覺悟此

心. 名之爲佛. 初觀名因. 觀成名果. 若論自

行. 卽是心主無染. 若論化他. 卽是心數解脫

智慧數爲大臣. 能排諸數上惑以還心源淸

淨土也. 故云心淨卽佛土淨也. 第五通此經

文者. 如佛爲寶積說佛國因果. 卽是當宗下

文雖不自說. 而淨名卽是法王大將. 助佛闡

揚因果正敎. 符成佛說佛國因果斷物緣縛.

令生佛國成菩薩淨佛國土之行也. 故室外

品品皆有因果之說. 室內品品亦有因果之

說. 出室亦有因果之說. 皆符成佛國之敎. 著

在此經文也. 大段第四權實善巧爲用者. 不

思議體宗旣成此敎必有功能. 功能者. 權實

下              欄

有利物之功能也. 亦爲五意

第一簡權實用  第二明諸敎權實不同

第三釋權實義  第四折伏攝受

第五約觀心

第一簡權實用者. 有人偏用權巧[&FFFF]#測爲用.

此用明偏也. 今言權實悉得爲用. 所以者何.

若論無言之道. 權實□無可說. 有因緣故俱

可得說若說權有益. 權卽是用. 說實令物得

悟. 實卽是用. 是故俱得爲此經用也. 問曰. 若

本是體. 從體起用乃可言權是用. 那得實亦

是用. 若皆是用. 便無體用之殊. 亦無宗體之

別. 答曰. 權實有多種. 若就自行化他明權實

者. 前來權實但是用而非體. 今經正就化他

明權實. 是故權實俱是用也. 第二明諸敎權

實不同者. 華嚴具有二敎. 別敎爲權圓敎爲

實. 三藏一向是權化城引接也. 方等備有四

敎. 三權一實. 般若廢三藏但有三敎. 二權一

實. 法華正直捨方便但有一實. 涅槃備釋四

敎. 在因三權一實. 辨果唯有一實同也. 問曰.

此與方等何異. 答曰. 方等二入實二不入實.

涅槃四俱入實. 此爲大異. 今經是方等敎攝.

因有三權. 果則一實. 二入二不入實也. 分

別具在法華玄義. 第三釋權實義卽有三種.

一者化他權實. 二者自行化他權實. 三者自

行權實. 一明化他權實者. 諸佛菩薩所見三

諦不可向凡人說示. 隨他意語悉皆是權. 今

約權而明實也. 此則有千萬種二智. 四悉檀

赴緣不同. 衆家不善得此二智意. 隨取經論

所明二智而用之者執諍云云也. 二者自行